— 288 — 



Sporer, som udvikles paa de angrebne Blade. Det vil heraf for- 

 staas, at der bestaar en meget nøje Sammenhæng mellem Ud- 

 viklingen af Sommerskud og Ondartetheden af Melduggens An- 

 greb: jo livligere Sommerskuddannelsen er, des heftigere bliver 

 Angrebet, medens, hvis Egene er udsat for Næringsmangel eller 

 Udtørring (som f. Ex. paa Sandjord), de af den Grund kan und- 

 lade at danne Sommerskud, og Meldugsangrebet bliver derfor 

 ubetydeligt. Dette ses paa ejendommelig Maade, hvor Kulturen 

 udføres under Overstandere — hvorved man forstaar spredte 

 Træer af den gamle Bevoxning, der skal forynges, som be- 

 vares til Værn for den unge Opvæxt — , idet man finder Pletter 

 omkring Overstanderne, der ikke lider under Svampens Angreb, 

 fordi Planterne ikke har sat Sommerskud, og som derfor bevarer 

 den grønne Farve, medens den øvrige Kultur, hvor Udviklingen 

 af Sommerskud har været livlig, bærer det sædvanlige Mærke af 

 Svampens Angreb : den hvidlige Farve ; og man ser da kreds- 

 formede grønne Pletter omkring Overstanderne i det forøvrigt 

 hvide Plantedække. 



Udsædens Proveniens bliver i Henhold til det ovenfor sagte 

 afgørende for det stærkere eller mindre stærke Angreb af Mel- 

 dug; men hvad der hidtil er fremført, peger ikke paa, at der 

 findes nogen egentlig Forskel i Modtageligheden overfor Meldug, 

 men siger kun, at der bestaar en Forskel i Udviklingstiden for 

 Sommerskuddene, og at denne sekundært, rent passivt, medfører 

 svagere eller stærkere Meldugsmitte. 



Der er imidlertid andre Erfaringer, som tyder paa, at der 

 hos Eg kan paavises en virkelig Forskel i Modtagelighed for 

 Meldug, som er uafhængig af Sommerskuddannelsen, og som maa 

 antages at skyldes arvelige Anlæg i Lighed med forskellige Hvede- 

 sorters ulige Modtagelighed for Rust. 



I enhver Egebevoxning, der lider af Meldug, ses enkelte 

 Planter at gaa fri; det kan være saadanne, der ikke har dannet 

 Sommerskud, men desuden findes der Individer i yderst begrænset 

 Antal, som har udviklet normale Sommerskud, men som des- 

 uagtet er fuldstændig fri for Meldug, uafhængigt af ydre Kaar 

 og tiltrods for, at alle deres Naboer er stærkt angrebne. Det er 

 Individer, som ikke er modtagelige for Svampens Angreb. Fig. 4 i 

 »Egens Meldug« viser et Sommerskud af en saadan Eg ved Siden 

 af et af Meldug angrebet Sommerskud. 



Et ganske tilsvarende Forhold omtales i Gentraiblatt für das 

 gesamte Forstwesen 1912, S. 201 af Dr. Zederbauer, »Versuche 

 über individuelle Auslese bei Waldbäumen«, hvor der siges, at Frø 



